《元明观邹希衍丹室》
宋代·都颉

嘉树团团蔽紫烟，黄冠师作地行仙。留形住室真馀事，鍊气精思本自然。

鹤警乔松常见月，龟藏浮叶不知年。坐中应到诸天上，曾侍玉皇香案前。

作者简介：宋饶州馀干人，字光远。官至司农少卿。初家贫而笃于学，哲宗元祐间闲居时为《七谈》，以述鄱阳人物山川之胜，辞艳而意远。